Sami Hurmerinta

Sami Hurmerinta (s. 11. toukokuuta 1955 Helsinki) on suomalainen säveltäjä ja kitaristi. Hän on avioliitossa laulaja Maarit Hurmerinnan kanssa, vaikuttaa tämän taustayhtyeessä ja esiintyy myös vaimonsa kanssa duona. Hurmerintojen yhteinen ura alkoi vuonna 1975 Maaritin toisella albumilla Viis’ pientä. Sami Hurmerinta on säveltänyt useita Maaritin levyttämiä kappaleita, kuten ”Jäätelökesä”, ”Hymypoika” ja ”Jos tahdot tietää”.
Hänen isänsä on taiteilija Olavi Hurmerinta. Tytär Janna Hurmerinta on myös muusikko.

Sami Hurmerinnan ensimmäinen oma yhtye oli vuonna 1972 perustettu Taivaanvuohi, jota seurasivat Maaritin Afrikan Tähti, Janus, Hurmerinta-Sorvali Big Band ja Frank Robsonin Atrain.  Huhtikuussa 1978 ilmestyi Love Recordsin kautta sooloalbumi Sami Hurmerinta. Sillä vierailivat Pave Maijanen, Pepe Willberg, Kari Kuusamo ja Upi Sorvali.  Vuonna 1985 Hurmerinta julkaisi albumin ja singlen käyttäen nimeä Sam Haze.

Vuonna 1994 hän sai Vantaan kulttuuripalkinnon yhdessä Maarit Hurmerinnan kanssa. Hänelle myönnettiin taiteilijaeläke vuoden 2022 alusta alkaen.

Diskografia 
  (LRLP 263)
 Sam Haze:  (EPC26701)

Lähteet

Aiheesta muualla 
 Ylen Elävä arkisto: Sami Hurmerinta & Taivaanvuohi: Gloom/Muukalaiset yössä (live 1973)

Suomalaiset kitaristit
Suomalaiset iskelmämusiikin säveltäjät
Vuonna 1955 syntyneet
Elävät henkilöt
Vantaan kulttuuripalkinto